Pilt, millel on kujutatud tekst, märk, väljas, öine taevas

Kirjeldus on genereeritud automaatselt

**Eesti Koostöö Kogu nõukogu koosoleku protokoll 02/2024**

18.04.2024

Algus: 12:00

Lõpp: 14:00

Toimumise koht: Toom-Kooli 17, Tallinn

Osa võtsid: Kaie Karniol, Külli Taro, Arko Olesk, Ott Oja, Ülar Mark, Martin Villig, Indrek Lillemägi

Kutsutud: EKK (Eesti Koostöö Kogu) tegevjuhataja Kairi Tilga, Haridus- ja Teadusministeeriumi (HTM) kantsler Kristi Nemvalts-Vinter, EIA peatoimetaja kandidaat Eneli Kindsiko, PhD .

Protokollis: Kaie Karniol

**Päevakord:**

1. **EIA 2026 peatoimetaja valimine**

Nõukogu kohtus EIA 2026 peatoimetaja kandidaadi Eneli Kindsikoga (PhD) ning arutas esitatud kontseptsiooniga seotud küsimusi.

**Eneli (E):** O peatükk=mis on hariduse (formaalne ja mitteformaalne) roll, mida tööturg vajab, tärkavad trendid, hariduslõige läbi ühiskonna (vähendada hariduslõhe mõistet ja rääkida rohkem hariduslõikest). Valupunkt: tärkav hariduslõhe üldhariduses, ent eriti peegeldub see tööturul.

**Nõukogu (NK):** Selles ptk öelda ära, millega me selles EIA-s haridusevaates ei tegele ja miks. Kontseptuaalselt peaksime otsustama, kas fokuseerime sellele, mis on väljakutsed ühiskonnas, millele haridus reageerima peab või väljakutsed hariduse sees. Need on väga seotud, aga vaja on fookust hoida.

**E:** Ühiskonna eelistamine. Kool ja haridus ja täiendõpe on selle jaoks, et inimesed saaksid ühiskonnas hakkama, panustaks ühiskonda. Kool on vahend, et lapsest kasvaks küps inimene ja et täiskasvanud inimesed saaksid hakkama. **Haridusel on tagajärg ühiskonnas.**

Meil on väga palju haridusraporteid, mis on haridust astmeti vaadanud. **Vajadus keerata pilt teistpidi ja vaadata hariduse tagajärgi ühiskonnas. Tagajärgi hariduse sees oleme üleanalüüsinud, ent hariduse tagajärge ühiskonna toimimises ala-analüüsinud.**

**NK: see on väga hea fookus**

**E**: Täiendõppe kasv on kiirem kui ülikoolis osalejate arv, aga seal on palju sariõppijaid. Kus on need, kes viimati õppisid gümnaasiumis? Vaja teada saada täiendõppijate profiil, et teha järeldusi. Seda saab kenasti töötukassa andmestikust kätte.

**NK:** Täiendõppijate hulka pannakse kõik, sh need, kes on ülikoolis ühte kursust võtmas, mikrokraadid jne. Seal on palju sariõppijaid. Register annab kätte diplomi ja haridustaseme, aga see pole piisav, et teada saada inimeste pädevuste ja oskuste kohta, et ühiskonnas hakkama saada. Kuidas aruandes tuleb sisse oskuste ja kompetentside teema? Et me ei räägiks haridusest kui programmist vaid oskusest, mida haridus on inimesele andnud. Register ei anna meile lõpuni vastust, see on see koht, kus haridussteadlased saavad selgitada seoseid. Oluline, et see mõõde ei kaoks ära andmebaaside analüüsi.

**E**: Majanduseblokis on oskuste teema selgelt sees. Oskuste osas tuleb vaadata, mida OSKA on teinud ja püüda sealt eristuda, et ei dubleeriks.

**NK:** **EIA on populaarteaduslik materjal, st me ei pea kartma teemasid, mida on varem uuritud, vaid sünteesi kaudu luua nendest uut väärtust.** EIA pole seni vähemasti olnud uus iseseisev uurimus, tema väärtus on suuresti sünteesis olnud. Suurepärane, kui seekord saame ka uusi andmeid kätte ja tuua värskust juurde, ent ei peaks kartma ka olemasolevaga sidumist, kui see aitab meil mõtestada neid pilte, mida me kogume.

**E:** Tiit Tammaru Tallinna noorte 20 aastane ülevaate teadusartikkel on hea näide sünteesist, sest sellest tuleb väike artikkel ka EIA-sse. Kasutatakse ära juba olemasolevat teadmist.

Kestlikkuse ptk hakkab eriti oleme reflektsioonipõhine, sest andmeid eriti pole.

**NK:** korra arutaks selle PESTELi ärianalüüsi mudelit. See jätab hästi tervikliku mulje, et kõik teemad on kaetud, ent tundub, et see nii pole. **Nt Eesti kontekstis on keele ja kultuuri küsimus katmata. Seda ei saa välja jätta.** Võimalus on kasutada PESTELi inspiratsiooniks, ent lisada sinna kategooriaid veel meie vajadustest lähtuvalt. Kui me jätame teadlikult mingid kategooriad välja, siis see on vaja kindlasti lahti kirjutada, et miks.

**E:** kultuur peaks olema ptk 3 st sotsiaalia all. Võib lisada ka eraldi väärtuste läbiva horisondi.

**NK:** õigussüsteemi eelsamm on ühiskondlik usaldus, mis on lõpuks kultuur. Omavaheline toimimine. Kultuuriline käitumine on oluline osa ennetusest, mistõttu ei saaks jätta seda puudutamata.

**E:** Kogu psühholoogiline sfäär tuleb risti EIA-st läbi. Koolikiusamisega saab tegeleda psühholoogia tugevdamisega koolis. Kõik väärtused, usaldus tehnoloogia ja poliitika jne vastu on väärtused. Küsimus on mida paneme EIA-s risti ja mida paneme silotornidesse. Ma paneks risti väärtused, psühholoogia ja haridusteadlaste peegeldused. Need on läbivad. Silotornid on siis PESTELi kategooriad.

**NK:** Küsimus on, kas ühiskondlikud probleemid on sulandunud EIA teemade sisse või me ehitame nende ümber seda lähenemist.

**NK:** PESTEL-i osas võimalik, et 1. ja 6. sammas suuresti kattuvad. Nt kuritegevus ei ole õiguse küsimus, vaid pigem sotsiaalne küsimus. Pigem võiks pnana (haridus)poliitika ja õiguse ühte. Poliitika laialt, nt ka kaasava hariduse ideloogia, mis tulnud hariduspoliitikaga. Poliitika poole all kindlasti tuleks lisaks hariduspoliitikale käsitleda ka demokraatia poolt, mis ühiskonna toimimise mõttes väga oluline. Küsimus on, et kui need jäävad PESTEL-i vaatest välja, siis EIA-st ei saaks neid teemasid välja jätta.

Siia peaks lisanduma kodanikuharidus (kirjaoskus ehk oskused kaasa rääkida, eriarvamusele jääda, infot eristada) kui kultuuri küsimus. Demokraatia uuendamise üleilmses laines on fookus selgelt osalusdemokraatia tugevdamisel, et selle kaudu tõsta kõikjal langenud usaldust esindusdemokraatia ja demokraatlike institutsioonide vastu. valimistevaheline aeg on demokraatia arendamisel suure potentsiaaliga. Seal tekib ka polariseerimise oht, mis omakorda maksab kätte valimistel. Kas ja kuidas inimesed saavad osaleda kogukondades ja nii kohalikus kui riigipoliitikas kaasa rääkida, sõltub usaldus. See on ka sild vaimse tervise EIAle (vt EIA 2023 põhisõnumid).

**E:** Kuritegevus on transformeerunud koolisüsteemis. Koolikiusamine on suur teema ja ennetus on sotsiaalsete ja emotsionaalsete oskuste andmises. Nt oleme uhked, et meil pole noori vanglas, ent kriminaalhooldus võtab palju raha. Me ei enneta probleeme, vaid tegeleme tagajärgedega muud moodi. Mis **on õigus** selles kontekstis: väärtegude analüüs. Alimendivõlglased on madala haridusega, ent kõige rohkem kurnavad meie kohtusüsteemi kõrgharidusega jõukamad inimesed.

Õigus siin kontekstis on rohkem **riskikäitumise fookusega. Tervis, väärteod, kuritegevus ja nende seosed haridusega.** Lahkaks uusi vorme, kuidas koolisüsteemis on riskikäitumine kasvanud.

**NK:** Ainult süütegudele keskendumine on liialt kitsas, sinna juurde peaks vaatama põhimõttelisi ideoloogilisi murranguid, muutusi, mis on toimumas. Nt kaasav haridus on küsimusena koolides iga päev kohal ja see on ideoloogiline küsimus. Hetkel on koostamisel üks põhjalik analüüs kaasava hariduse teemal, seda tuleks sünteesida/peegeldada EIA-s.

Meil on andmeid, et vangid on paljuski diagnoositud, seega sellele pole varasemates keskkondades piisavalt tähelepanu pööratud või osatud neid lapsi aidata ja nad lõpetavad vanglas. Aga on ka ülediagnoosimist tavalistele aktiivsetele lastele.

**E:** Selle ptk missioon on saada eriti läbi haridusteadlaste peegelduse sõnumina sisse psühholoogia ja emotsionaal-sotsiaalsete oskuste normaliseerimist. See on ennetus nendele uutele riskikäitumise vormidele. Siin on ka sild eelmisele vaimse tervise EIA-le.

**NK:** vestlusest tuleb kogu aeg välja, et kui oluline on kontekst, ühiskondlik kontekst. Natuke kripeldab selle kontseptsiooni puhul üheplaanilisus. Kuidas õnnestuks iga ptk juurde sisse punuda see teekaart- kontekst, et avaneksid ühiskondlikud muutused, mis on hariduse suutlikust mingite teemadega tegeleda proovile pannud. Et poleks haridusteadlaste peegeldus lühidalt iga ptk taga, vaid süntees iga ptk sees. Et näeme nö sisendit ja väljundit. See võiks ehk isegi olla pigem ptk ees? Oluline, et autorid ja toimetajad oleksid siin ühisel arusaamisel, et mis kontekstis me neid teemasid vaatame.

**E:** hea mõte lisada kontekst kohe peegelduse malli. Siis oleks see peegeldajatele sama lähteülesanne. Üheleheline konteksti avamine ptk ees on võimalik.

**NK:** Internetikasutuse teema. Me kaotame haridusekorralduse sellest hetkest käest, kui lapsel on käes telefon. Sealt vaatavad nad seda, mis neid huvitab ja koolis peavad nad õppima seda, mis neid ei huvita. Lõhe on väga suur: haridus ei toimu enam koolis ega kodus, vaid telefonis. Kuidas see õpetust on muutnud?

**E:** koolis ja klassis toimuva peamine eesmärk peab olema huvi tekitamine ja koolirõõm. Tehnoloogia aitab selles palju. Oluline pole niivõrd see, kui kaua telefonis ollakse, vaid mida seal tehakse. See viib taas tugeva psüühika teemani, mis peab tulema ka kooliõppest kaasa. Laps tuleb õpetada eristama, mida ta telefonis teeb. Sama tähtis kui matemaatika. Täna on käsitöötund olulisem kui psühholoogia tund. PISA andmetes eesti 15. aastased kasutavad interneti päevas 9-10 h ja seal on suur osa meelelahutust.

**NK:** Merike Sisask oli üleeuroopalise digiGen uuringu rühmas. Küsimus pole, kui palju telefonis, vaid kui palju on muud (liikumine, uni). Digi on osa päriselust, pole eraldi. Konteksti mõttes vaja otsustada, kas räägime EIA-s, et lapsed on niikuinii internetis ja kuidas see siis haridusega seondub.

**E:** digimaailma mõjud riskikäitumisele. Kui kasvatada psühholoogilist tugevust, saab digimaailmaga hakkama.

**NK:** kasulik on rääkida pigem oskustest. Mis on need oskused, mis on vajalikud tänapäevases digiküllases maailmas toime tulekuks. Ka täiskasvanud (eriti vanemaealised) langevad petuskeemide ja digimaailma ohvriteks.

*Juhataja täiendus: „digi ja lapsed“ puhul oleks väga vajalik, et kui see teema tuleb sisse, et see astuks dialoogi eelmise EIA-ga. Eelmine EIA siinkohal muutis narratiivi ja tõi domineeriva hirmsa digikolli narratiivi kõrvale ka positiivse poole, mis on alarakendatud.*

[*https://inimareng.ee/et/digitehnoloogiad-ja-vaimne-heaolu/*](https://inimareng.ee/et/digitehnoloogiad-ja-vaimne-heaolu/)

**HTM**: tohutult meeldib mõte, et vaatame haridussüsteemi väljast hoopis teiste valdkondade vaatest. Arutelu, et kuhu see riskikäitumise, tehnoloogiate teemad lähevad, see on lahendatav peegeldajate valikuga. Ehk kes saavad olema haridusvaldkonna peegeldajad. Seal võiks olla kokkulepitud raam, millega lähenevad teemale: kas ajalooline kontekst vms. HTM-i vaatest oli veel küsimus, et kas üldhariduse komplekti kuulub ka alusharidus? See lõhe hakkab juba sealt pihta.

**E:** kogu spekter on sees, ka nii lasteaiad kui kutseharidus

**NK:** Peegeldusmallis võiksime anda 3 teemat peegeldajatele: digitehnoloogia, peresuhted ja avatud maailm (sh pädevused ja väärtused/hoiakud). Need on asjad, mis oleks ilma moraliseerimata konteksti loov.

**E:** oluline, et me ei unustaks täiskasvanuid, sest tööturg näitab, et hulk inimesi kukub sealt juba 40ndates välja ja see mõjutab meie majandust.

**NK:** soovitaks kõrghariduse analüüsimiseks võtta kedagi väljapoolt Eestist (nt üheks peegeldajaks). Pärast covidit on kõrgharidus täiesti teistsugune.

**E:** ka tööturg on täiesti teistsugune. Töötaja võim on kasvanud.

**NK:** Kuidas koolijuhtimise teema tuleb peatükkidesse sisse? Üks on see kodune taust, teine on kooli enda keskkond.

**E:** näide USA-st, kuidas kriminaalses piirkonnas viidi klassis õpilaste arv alla ja maksti õpetajatele paremat palka. Olukord paranes. Võiks õpetajatele, kes magalarajoonide koolides, maksta palju paremat palka. Just magalas on ka lapsi sotsiaalmajadest, kus õpetaja roll ja koolijuhtimisel on väga suur roll. Praegu on prestiižne olla nt GAG-i juht. Au sees võiks olla õpetaja, kes julgeb seista keeruliste klasside ees. Kui kodus lapsevanemad ei hooli, aga kui õpetaja hoolib, siis ühiskonnale on see pikas plaanis väga kasulik. Pikk kahju on ühiskonnale palju suurem.

**E:** Oluline, et EIA ei lisaks uut ootustekihti haridusele, õpetajatele. Selleks on vaja tegeleda rajasõltuvuse teemaga. Riigigümnaasiumid on seal keskel, et muuta koolikultuuri, harjumusi. Koonus on täna mõttekoht. Kuidas kool saaks luua õpirõõmu ja õpioskusi.

**NK:** meil on ühiskonnas 20 ideed koguaeg, mida kool veel peaks tegema, aga mida kool ei peaks tegema, kas see on ka oluline? Tänane noor sünnib keskkonda, kus tal kõik teadmised on kliki kaugusel. Oleks tal vaid rõõmu ja motivatsiooni seda rakendada. Pagas on tal veebis olemas, kui õpetaja teeb midagi igavat, siis tekibki konflikt, et miks ma siis koolis pean käima.

**E:** Me oleme marineerud murdepunktis: mis oskusi inimesel on vaja, et hakkama saada, kuidas vähendada rajasõltuvust. Meie kõrged pädevused, mis 15- aastastel on, ei saa tööturul piisavalt rakendust. Nende oskused ja teadmised ei saa areneda.

**NK:** Pisas sa saad probleemi, sa pead selle probleemi tõlgendama matemaatiliseks, lahendama selle ülesande ja vastuse tõlgendama taas tagasi ellu. Soome õpilased on väga head esimeses ja viimases, eesti õpilased head just tehte tegemisel. Tõlgendamine ja tajumine on kehvem.

**NK:** hariduse eesmärk ei ole vaid tööturul hakkama saamine, vaid laiem. Kodanikuna hakkama saamine. On kitsas vaadata, et haridus peab tootma tööturu jaoks. Inimene peab ka ise mõtlema välja tööturgu, looma tööd.

**E:** hariduse eesmärk on oskus mõelda, lahendusi leida, olla inimene, kes oskab õppida ja siis ka ümber õppima. Oskused on olulisemad kui diplomid, seega on vaja tagasi tuua õpirõõm.

**NK**. Seda on ülikoolitasandil näha, et inimesed tulevad teist-kolmandat magistrikraadi omandama, aga nad jätavad lõputöö tegemata, sest see pole tähtis. Oskuse ja teadmise nad kätte saanud.

Äkki vaja koolimuutuse programmi😊- mentorid, lisarahad, kultuurimuutuseks, ägedate uute inimeste kaasa tõmbamiseks, sisekultuuri parandamiseks, millega saab suurt muutust luua.

**HTM:** haridus muutub läbi koolijuhtide. See on tõeline võtmekoht. Seda ei tohiks silmast lasta.

**NK:** oleks hea jälgida, et peatükkide sõnumid ei hakkaks korduma, nt stiilis, et madala haridusega inimestel läheb halvasti ja kõrgema haridusega paremini. Iga ptk võiks mingil moel täiendada oma sõnumitega, mitte konstateerida taas, et meil on hariduslõhe ja see on probleem. Hea oleks jälgida, et sõnum ja tekst pole normatiivne. EIA peaks olema huvitav, faktipõhine aga mitte moraliseeriva kirjastiiliga. Pigem viskaks ideid õhku, provotseeriks.

**HTM:** üks palve on peatoimetajale. HTM-is on tunne, et me peame kõiki maailma probleem lahendama ja uut tulevikku looma ja unustatakse ära, **et lahendused võiksid hõlmata erinevaid valdkondi. Tüüpiliselt** suunatakse lahendused kooli või haridussüsteemi sisse, aga me kõik saame selle jaoks ära teha (erasektori vastutus, vabakonna vastutus, kogukonnad jne**). Erinevate valdkondade ühine missioon on haridus, sest see on tuleviku ühiskonna loomine.**

**E:** **EIA võiks koorida hariduselt koormat õhemaks ja uurida, mis on ka ülejäänud ühiskonna vastutus hariduses.**

**NK:** mingeid asju võib EIAS julgelt öelda. Oleme küll faktipõhine, aga võiks pakkuda rohkem ka kompavat visiooni (nö teadlaste vastutust ka mitte ainult lahendusvõimalusi ühele-teisele probleemile pakkuda, vaid tervikuna visiooni luua, aidata muutusi visioneerida). **Oluline, et poleks lihtsalt huvitav andmetes surfata, vaid mis on ikkagi peamine eesmärk.** See pole teadusdokument vaid visioonidokument. Selles formaadis saab olla julgem. HTM soovibki, et provotseerige ja algatage julgelt diskussioone, astuge natuke kandadele, peab natuke valus ka olema. Tulistagu kasvõi põhja need visioonid, aga see käivitab midagi, paneb midagi liikuma. EIAL on potentsiaal julgust toetada, legitimiseerida teatud sorti julgust muutusi teha, olemasolevaid ideid kasutusse võtta.

Hariduses ei ole ideede puudus, vaid rakendamise puudus. EIA annab sünteesi sellest, mida me teame ja võiks pakkuda ka visiooni, kuhu tuleks minna. EIA-ga saab ühiskonna rohkem ühele lehele.

Meil on palju kirjeldatud mis on mured, aga puudu sellest terviklikumast pildist, et mis siis võiks olla? Kas on ka kelleltki midagi õppida.

Haridus ikkagi teenib seda, mis ühiskonda me tahame ehitada.

Peatoimetaja edasised tegevused:

* 6 inimesega ajurünnakud ja fookused paika.
* Peegeldusmall haridusteadlastele Iga ptk juurde ideaalis 2 haridusteadlast.
* Horisontaalsed teemad ära sõnastada.
* Sisupeatükid on täiendatud kategooriatega PESTEL-i valdkonnad.

**Otsustati:**

* 1. **Kinnitada Eesti inimarengu aruande 2026 peatoimetajaks Eneli Kindsiko, PhD**
  2. **Juhatajal koos peatoimetajaga esitada nõukogule aja- ja tegevuskava hiljemalt 15. maiks**

**Protokollile lisatud materjalid:**

1. Eneli Kindsiko, PhD slaidid

